Hvad er ammevejlederens bedste råd til et godt ammeforløb?
Mit bedste råd er at sætte tid af. Dels tager det tid at lande i rollen som mor og forældre, men det tager også tid at etablere en amning. Og sådan er det bare. Det kan og skal ikke forhastes.
Dit liv vil for altid være forandret – og det bliver godt. Drop alle forventninger og tanker om hvordan dit liv skal være eller bør se ud for andre. Giv dig selv den gave at lade tiden arbejde for dig. Du vil med stor sandsynlighed først opleve amningen som en fantastisk, og unik hyggestund med dit lille menneske, når du/I giver den lov til at fylde. Lad andre ting vente – det sker der ikke noget ved.